**RON PHILLIPS**

Az „Ez Természetfölötti” mai műsorában: Egy ember autója úgy megcsúszott egy jeges sziklacsúcson, hogy a biztos halál irányába lendült, amikor hirtelen egy furcsa ragyogó fény jelent meg az autója előtt, és visszahúzta azt. Mi történik, amikor ez a különösen titokzatos fény bekerül az autójába? Megtudjuk hamarosan!

**SID:** Hello, Sid Roth vagyok. Isten hozott világomban, ahol a természetes a természetfölötti! Ahogy közelítünk az Utolsó Időkhöz, az emberi erőfeszítések egyre kevesebbet érnek. Meg KELL tanulnunk együtt működni az angyalokkal! Ron Phillips, te vagy az egyik olyan személy, akinek hátterét tekintve senki nem nézné ki belőled, hogy angyalok megértésével kapcsolatos tanítást halljon tőled. Azonban SZEMÉLYES átélésed volt angyalokkal, különösen a védelmük kapcsán, mivel autóbalesetből mentettek meg. Mondd el nekünk.

***RON:*** *Így van! Észak Alabama hegyes vidékére tartottam, ahová meghívtak prédikálni. Feleségem figyelmeztetett, hogy nem kellene mennem, mivel mi ugyan sík területen lakunk, de fönt a hegyes vidéken erős havazás van.*

**SID:** Meg kellene tanulnunk időnként hallgatni a feleségeinkre!

***RON:*** *Igen, Isten adott egy feleség-figyelmeztetőt. De azért küldött egy angyalt is. Megvolt az összejövetel, hamar be is fejeztük, és ahogy kiértem az autómhoz, egy idős földműves ember felajánlotta a segítségét. Szóval Isten küldött egy második segítséget is, de azt is elutasítottam, így kénytelen volt angyali beavatkozással segíteni… Ahogy elindultam a lejtőn lefelé, az úton tükör jég, az autóm szó szerint 360 fokos fordulatban kipördült, az út viszont nagyon keskeny volt és az út szélén hatalmas szakadék, kb. 300 méteres. Az autóm épp a szakadék szélén állt meg. Ahogy próbáltam mozdítani az autót, az csak egyre jobban kipördült, akkor már nagyon megijedem. Kiáltottam: „Uram, segíts!” Abban a pillanatban hallottam egy hangot: „Az angyalod segíteni fog!” Mivel baptista lelkész vagyok, ezt sok éven keresztül eltitkoltam…*

**SID:** Ezt el is hiszem.

***RON:*** *Azt mondtam: „OK, angyal, segíts!”*

**SID**: Meg kell értenetek, hogy ez az ember Déli Baptista lelkész volt, aki a nyelveken szólás ellen prédikált! Teljesen ellensége volt minden karizmatikus ajándéknak, azt vallotta, hogy azok megszűntek a tanítványokkal. Most viszont van egy személyes átélése! Még semmit nem is hallottatok, de mindjárt megtudjátok a teljes sztorit!

***RON:*** *Isten elkezdte megrendíteni addigi hitem. Úgy is mondhatnám: „megrázta a fát” nálam. Egyik pillanatról a másikra megláttam egy ragyogó fényt az autó jobb első lökhárítójánál. Majd az autó, mintegy magától megfordult és kiegyenesedett az úton. Meg sem csúszott azután! Ahogy haladt az autó előre az úton, ez a ragyogó fény, ami addig az autó előtt haladt, hirtelen egy alakká kezdett válni, és egyik pillanatról a másikra már bent is volt az autómban, mellettem. Azt gondoltam, most köszönjem meg Istennek, vagy teljesen elment az eszem? Majd ahogy haladtam lefelé ezen a hegyen, láttam, hogy az utat fölfelé az időjárási viszonyok miatt lezárták és elbarikádozták az Észak Alabamai 59-es útszakasznál, hogy senki el ne induljon azon az úton. Láttam, ahogy ott áll egy rendőr és látja, ahogy közelítek. Biztos gondolta magában: „ez megőrült, hogy ilyen időben ezen az úton vezet…” Majd azt mondta: „Hogy tudott lejönni azon az úton, tükörjég minden?” Csak annyit tudtam mondani: „Hát, Isten segítségével!” Majd azt mondta: „Vezessen óvatosan!” Majd benézett az autóba és azt mondta: „Mindketten vigyázzanak magukra!”*

**SID:** De hát, te egyedül voltál!

***RON****: Egyedül voltam, de a rendőr látta az angyalt is.*

**SID:** Ez aztán a megerősítés! Amikor a törvény embere két emberhez beszél!

***RON:*** *Abszolút. Teljesen ledöbbentem Sid, így vezettem egészen hazáig. Ez volt a kezdete annak a következő 10-12 évnek, melyben Isten teljesen átformálta ennek a régi ultra-fundamentalista hitű embernek a próbálkozásait, mivel azelőtt azt hirdettem, hogy ma már nem léteznek szellemi ajándékok, Isten ma már nem szól az emberekhez, mert ha beszélni akarna hozzánk, nem adta volna nekünk a Bibliát.*

**SID:** Oké, 1989. Egy női hang szólt hozzád, ami nagyon mélyen érintett, és bementél a szobádba… és mi is történt?

***RON:*** *A szobámban voltam, éjfél körül, amikor fizikai füllel hallható módon, valaki nevemen szólított. Ilyenek nem szoktak velem történni, szóval gondoltam, ez is olyan lehet, mint az az angyalos dolog.*

**SID:** Pedig ezek mind benne vannak a Bibliában, csakhogy te azt hitted, hogy ezek már megszűntek.

***RON:*** *Igen. Ahogy Éli főpap azt mondta a kis Sámuelnek, miután háromszor is felébresztette egy hang, mely nevén szólította, hogy mit tegyen, én is akképpen szóltam: „Szólj Uram, hallja a te szolgád!” És Isten elkezdett beszélni hozzám érthető, tiszta angol nyelven. Azt mondta: „Olvasd el a mai Zsoltárt!” A hó 19. napja volt aznap. Elolvastam a 91-es és a 95-ös Zsoltárt. A titkos hely, ami rejtekhely, vagy a belső szobánk, nagyon megfogott, majd tovább olvastam és a Zsoltárok 92:10-hez jutottam: „Fölkenlek téged friss új olajjal!” Abban a pillanatban bemerített engem Isten Szellemébe, méghozzá úgy, mintha villámcsapás ért volna, számomra olyan érzés volt, mintha földrengés lenne, egész testemben remegtem. Fogalmam sem volt arról, hogy a Szent Szellem ereje alatt össze lehet esni, amit az Újszövetségben a görög „ecstaceous”-nak nevez, ami az extázis szó kifejezésének felel meg. Nem tudtam fölállni, ott feküdtem, majd három órával később, ahogy magamhoz tértem, valami ömlött a bensőmből és csak később tudtam meg, hogy a nyelveken szólás ajándékát kaptam meg. Nem gondoltam, hogy ez megtörténhet velem, mégis megtörtént.*

**SID:** Ami ellen beszélt korábban, most pont az történt vele: elkezdte beszélni Isten természetfölötti nyelvét, melyre senki nem tanította!

***RON****: De abban a pillanatban, hogy ez tudatosult bennem, abbahagytam és nem is próbálkoztam újra. Járt néhány karizmatikus keresztény a gyülekezetbe, melyet pásztoroltam és odajöttek hozzám vigyorogva – és holott én egy szót sem mondtam a történtekről – azt kérdezték tőlem: „valami történt veled, ugye?” Phil Driscoll a trombitás, odajött hozzám az egyik alkalmon, félrevont és azt mondta: „Csak mindent a maga idejében! Úgy kezdj el tanítani a témáról, hogy elmondod a veled történteket, így nem fog felbomlani a gyülekezeted!” Mennyire igaz volt, bár így is az évek során többen elhagyták a gyülekezetet a történtek miatt. Én azon kevesek közé tartozom, aki még mindig baptista, mégis karizmatikus!*

**SID:** Várj, várj, várj. Én ismerek karizmatikus gyülekezeteket. A tiéd nem az! Te már azt is túlszárnyaltad évekkel ezelőtt! Te már a hegycsúcson jársz hozzájuk képest! Arról beszélek, hogy van mellette egy angyal, aki állandóan ott van a jobb oldalánál, amikor prédikál. Sőt, mi több, abban a pillanatban, hogy elkezdtél beszélni az angyalokról itt a stúdióban, elkezdtem remegni. Biztos, hogy ez az angyal most is itt van.

***RON:*** *Igen, vannak itt angyalok. Van egy mögöttem, aki mindenhová elkísér, bárhová megyek, jön velem. Tudod, a Bibliában Isten azt mondja: „Meghallod a hangot magad mögött, mely azt mondja: Ez az az út, melyen járnod kell.” És amikor Dávid azt mondta, hogy „bizonyára jósága és kegyelme követnek engem”, én hiszem, hogy ő angyalokról beszélt. Hiszem, hogy vannak angyalok, akik előttünk mennek, és vannak, melyek mögöttünk jönnek és vigyáznak ránk. Sid, a Zsidók 1:14 azt mondja, hogy Isten elküldte angyalait, akik szolgáló szellemek, hogy szolgálják és segítsék az üdvösség örököseit. Mi örököstársai vagyunk Krisztusnak! Figyelj! A Biblia szerint egy emberi lény – már akkor is mielőtt Krisztushoz jönne – kicsivel lett kisebb, mint az angyalok. Azonban, amikor Krisztushoz jövünk, ennél sokkal többekké válunk, mivel Jézus Krisztussal örököstársakká válunk! Ebben a pillanatban, azok az angyalok, akik Urunkat szolgálták, hogy erősítsék testét itt a földön, most már jönnek, hogy erősítsék „új Testét”, tehát az Egyházat, hogy nekünk szolgáljanak!*

**SID:** Most már többet tudsz az angyalokról, mint a legtöbb ember, akit ismerek! Ron ismeri a Szentírást. Ő a görög nyelv tudósa is. Készített egy bibliai tanulmányt is arról, hogyan válhatunk partnerekké az angyalokkal, tehát hogyan tudunk együttműködni velük. Ron, ezt épp te mondtad korábban.

***RON:*** *Így van.*

**SID:** Szóval, tanuljunk meg együttműködni Isten angyalaival! Mindjárt visszajövünk és légy körültekintő, mivel lehet, hogy ezután fogsz is látni egy angyalt!

**SID:** Hello. Sid Roth vagyok Ron Phillips-el. Ron, a reklám-szünet alatt elkezdtél nevetni. Miért?

***RON:*** *Mert megérkezett az öröm angyala. Itt van jobb oldalt és elhozta az öröm kenetét. 1991 körül érkezett először a gyülekezetünkbe, ez azóta tart.*

**SID:** Biztos jártál Torontóban, Rodney Howard Brown-éknál.

***RON:*** *Nem.*

**SID:** Nem?

***RON:*** *Évekkel azután találkoztam velük, meg az ébredéssel Brownsville-ben, melynek vége felé még prédikáltam is ott.*

**SID:** Szóval Isten ezt teljesen szuverén módon tette a gyülekezeteddel.

***RON:*** *Igen, miután megjelent ez az angyal, az emberek a Szent Szellem ereje alatt összeestek és nem volt senki, aki elkapja őket. Akkoriban nem voltunk ilyesmire felkészülve, tehát nem voltak „embereket elkapó” szolgálók… A Szent Szellem olyan jellegű manifesztációi, megnyilvánulásai kezdődtek, melyek ellen régen még könyvet is írtam, amikor még nagyon törvénykező voltam. Könyvem címe: „A Szellem Általi Ébredés” mely a Szent Szellem minden megnyilvánulását tartalmazta, ami a Bibliában található – egyháztörténelemmel is alátámasztva, szóval tudtam ezekről, de úgy, mint ami csak akkor történt.*

**SID:** Mesélj nekünk az öröm angyaláról. Minden egyes összejöveteleken megjelenik?

***RON:*** *Kivétel nélkül, mindig ott van!*

**SID:** És mindig ugyanazon a helyen van, nem mozdul onnan. Amikor az emberek odamennek arra a helyre, mi történik?

***RON:*** *Megcsíkolja őket! Egy fiatal hölgy például, aki a Lee Egyetemről jött el… mivel tudod az angyal szó szerint elfoglalta az épület jobb oldali részét, és én pont a jobb oldali rész irányában álltam szemben a hallgatósággal. Négy fiatal hölgy, akik a Lee Egyetemről voltak, az „Isten Gyülekezete” közösségből csatlakoztak hozzánk aznap. És az egyik nagyon göndör hajú fiatal lány odament és elkezdett nevetni, és csak nevetett és nevetett. Megkérdeztem tőle, hogy „mi történik?” Erre azt mondta: „Valaki megérintette a hátam.” Rögtön tudtam, hogy az angyal ott van. Ekkor jött először közénk ez a lány, múlt héten újra jött, együtt a négy másik barátnőjével. Amikor látogatóink érkeznek, mindig a jobb oldalon ültetjük le őket, mert nem akarjuk, hogy szomorúan menjenek el az istentiszteletről… Szóval abban a pillanatban, hogy odasétált ez a lány, elkezdett újra nevetni. Kivétel nélkül, minden alkalommal jön az öröm és a boldogság!*

**SID:** A másik, ami lenyűgöz, hogy Ron tudja, hogyan kell az Urat imádni.

***RON:*** *Igen.*

**SID:** De gyülekezetében nem akármilyen dicsőítés folyik, mit is lehet ott hallani?

***RON:*** *Hallani lehet, ahogy az angyalok énekelnek. Pál mondta, hogy „énekelek értelemmel, de énekelek a szellemmel is…” Az Efézus 5:18-19 pedig azt mondja, hogy töltekezzünk be a zsoltárokkal, himnuszokkal, szellemi dalokat énekelve és szívünk dallamaival, az Úrnak! Amikor már nem a kottából és az énekeskönyvből énekelünk, nem a kivetítőn látható szöveget kísérjük, hanem készek vagyunk túlszárnyalni azokat, Isten bevezeti szíveinket és szellemünket olyan zenébe, melyben bemutatja nekünk „Saját Ritmusát.” Ezt lehet hallani, amint hullámzik végig a gyülekezeten, egy kicsit olyan hangzású, mint egy gregorián ének.*

**SID:** Füllel hallható módon hallod, ahogy az angyalok dicsőítenek?

***RON****: Igen, hallom. Olyan a hangzása, mintha zene és sok vizek zúgásának együttese lenne egyszerre.*

**SID:** Had mondjam el, hogy én is láttam már angyalokat, de vannak olyan barátaim, akik állandóan látják az angyalokat és azt mondják, hogy mindenkinek van saját angyala, és ha az illető például prédikál, vagy beszél Istenről, az angyala körbe-körbe járkál körülötte. Azt is mondták, ha az emberek dicsőítés alatt elkezdenek táncolni, az angyalok körbeállják azt az embert és ők is táncolni kezdenek.

***RON:*** *Ezt én teljes szívemből el is hiszem! Az angyalok örömtáncot járnak minden alkalommal, mikor megtér egy bűnös ember. Az angyalok nagyon örömteljes, jókedvű lények. Nem csupán a Mennyben van öröm, mert az Ige is mondja, hogy Isten, tehát az angyalok jelenlétében is, teljes öröm van (Zsolt.16:11). És nem azt írja, hogy a Mennyben! Szóval, amikor a gyülekezet elkezd dicsőíteni és elhangzik Isten Beszéde erőben, a Zsoltárok 103:2 azt mondja: Isten angyalai hallgatnak az Ő Szavára! A King James fordítás szerint, vagy igazából az eredeti, héber szöveg szerint is, úgy mondja: „Ahogy Elhangzik a Szó.” Az angyalok arra a „Szóra”, Isten Szavára reagálnak. Szóval, amikor mi Istenben járunk, és az emberek megtérnek, az angyalok örvendeznek. Nagyon szeretnek velünk együtt dicsőíteni! Amikor döntünk az Úr mellett, annyira boldogok, hiszen ők már régebb óta léteznek, mint a mi időszámításunk és pontosan látták, végignézték, mit okozott egyharmaduknál a lázadás, és nem akarják, hogy ez valaha is velünk előforduljon. Szóval, amikor helyes döntéseket hozunk, azzal nagy örömöt szerzünk nekik.*

**SID:** Nagyon sok ismerősömtől hallom, hogy az utóbbi időben megszaporodott az angyalok emberekkel való találkozása, kapcsolatba kerülése.

***RON:*** *Óriási módon! Ez hatalmas! Sid, ha te vagy én megkérdeznénk a gyülekezeteket, amikor a Messiásról beszélünk, hogy hányan érzik úgy, hogy valaki mintha megvédené őket, vagy ha megkérdeznénk hány ember került valamilyen jellegű kapcsolatba angyalokkal, néhány évvel ezelőtt jó, ha az emberek tíz százaléka mondta volna ezt, ma viszont már az emberek nagytöbbsége egyértelműen ezt mondaná. Bármilyen Szellemmel-betöltekezett közösséghez megyek prédikálni, vagy akár még az evangélikusoknál is előfordul, - mert még közéjük is szoktam menni - azt látom, hogy mindenütt óriási mód megnövekedett az angyali tevékenység.*

**SID:** De az éremnek van másik oldala is. A démonikus tevékenységek is megnövekedtek.

***RON:*** *Pontosan.*

**SID:** Az egyik, amit nagyon érdekesnek találok az, hogy miután volt ez az átélésed, és betöltekeztél Isten Szellemével, és elkezdtél természetfölötti nyelven szólni, mentél és kiűzted a démonokat az emberekből. A legmerészebb álmaidban gondoltad volna valaha is, hogy veled ilyesmi előfordulhat?

***RON:*** *Én nem is akartam ezt. Elvoltam a saját dolgommal a gyülekezetben, majd kaptam egy telefonhívást a kórház igazgatójától, aki egyébként egy presbiteriánus pszichológus, vagy pszichiáter volt és azt mondta: „Bejönnél a kórházba? Van itt valaki, aki a te gyülekezetedbe jár.” Egy hölgyről van szó. Két barátnője öngyilkos lett, mivel boszorkányságba keveredtek, és ez a hölgy ugyan még nem ölte meg magát, de az volt a terve, hogy itt a kórházban végez magával. Mivel behívtak a kórházba, így útnak indultam, bár őszintén fogalmam sem volt mit csinálok. Magamhoz vettem egy pünkösdi barátomat és egy másik gyülekezeti munkást, hogy együtt menjünk be a kórházba. Ahogy bementünk ehhez a nőhöz, férfi hangon szólalt meg és átkozódott. Jézushoz hasonlóan hatalmat vettem a gonosz szellemek fölött és 13 démont űztünk ki belőle.*

**SID:** Pedig azelőtt még azt sem hitted, hogy ilyen előfordulhat.

***RON:*** *Így van!*

**SID:** És hogy csináltad?

***RON****: Egyedül Isten erejével!*

**SID:** Ha már Isten erejénél tartunk, ezt ténylegesen meg is fogod látni az életedben, mivel Ron kapott Istentől egy olyan útmutatást, hogy imádkozzon érted, igen érted! Melyet a szünet utáni részben meg is tesz majd!

***RON:*** *Igen!*

**SID:** Mindjárt visszajövünk!

**SID:** Hello. Sid Roth vagyok Ron Phillips-el. Ron, mondtad nekem, hogy mielőtt kiadásra került volna az új könyved, egy angyal látogatott meg, aki név szerint is bemutatkozott. Hogy hívják őt?

***RON****: Nóbel – azt jelenti, nemes, nagylelkű.*

**SID:** Mondd el, hogy néz ki, és milyenek voltak a körülmények.

***RON:*** *Magas, barna bőrű, közép-keleti kinézetű, zsidó megjelenésű, és bár te is zsidó vagy, mégsem vagy olyan barna bőrű…*

**SID**: Ez a származásom Lengyel oldala miatt van.

***RON:*** *Értem. És arany színű volt az angyal haja. Le kellett hajolnia, mivel magasabb volt, mint a mennyezet, kb. 3 méter magas. És ahogy beszélgettünk is már erről, megkérdezted, hogy csak álmodtam –e, vagy valós volt –e. Nem csak álom volt, mivel az angyal megkért, hogy menjek le a dolgozó szobámba és ott beszélt velem. Elmondta nekem, hogy megtámadták a hírnevem és okkultnak kezdtek nevezni a saját felekezetemben és még más dolgokat is mondott. Majd azt is mondta, hogy ő azért jött, mert eljött az életembe Isten jóakaratának, jóindulatának ideje, és ő pedig abban segít, hogy ez megvalósuljon az életemben. Mielőtt elment, azt mondta: „A nevem Nóbel.” Hadd mondjam el, amikor egy ennyire erőteljes átélésed van, utána már nem érzed fáradtnak sem magad. Amikor angyalok vesznek körül, olyan, mintha rácsatlakoztattak volna az áramra, így tudom a leginkább körülírni, hogy milyen érzés. Egy teljes éberség jött rám.*

**SID:** Ron, adnál néhány kulcsot nekünk, hogyan aktiválhatjuk az angyalokat?

***RON:*** *Először is, angyalokat* ***hit*** *által lehet aktiválni. Amikor Izráel gyermekei kivonultak Egyiptomból, egy angyal ment előttük, mert hitték, hogy mennek valahová. Ez az első. A második,* ***Isten Beszéde, a Szentírás****. Tudod, te azt mondhatod ennek a hegynek, tehát beszélhetsz az életkörülményekhez, nehézségekhez hit által! Dicsőség Istennek! És meg is kell tenned ahhoz, hogy az angyalok azonnal reagálhassanak, mivel ők azonnal cselekszenek, amikor egy hívő engedelmes és kimondja az Úr Szavát és Isten ígéreteit.*

**SID:** Szerintem ennél nincs is erőteljesebb dolog.

***RON****: Nincs ennél erőteljesebb! Ugyanakkor az ellenkezője is igaz, ha negatív szavakat mondasz ki! A Prédikátor könyve 5:6-ban azt mondja, hogy ne mondd azt az angyalnak, hogy „ó, nem is úgy gondoltam…” Mivel ez az Igevers arra utal, hogy ha kimondod, az angyal lerombolja kezed munkáját… Néhányan úgy keltetek föl ma reggel, hogy azt mondtátok: „olyan beteg vagyok…” vagy valami ehhez hasonlót, ilyenkor az ördög és a démonai ezt hallják, az angyalok is hallják, de neked kell ügyelned arra, hogy mit mondasz ki! Isten ígéretei hagyják el a szád! Az igened legyen igen, a nemed legyen nem! Helyes, jó szavak jöjjenek ki a szádon!   
A harmadik az* ***ima****. Amikor elolvasod a Jelenések 5. és 8. részét, a füstölő oltár volt, ahol az angyalok voltak, ami az ősi templom-sátorban –ahogy ezt már tudjuk- ez a szentek imái. Azt mondja: „Az angyalok viszik imáinkat az Atya kezébe!” Szóval mi nem imádkozunk az angyalokhoz! A Kolossé Gyülekezet eretnekséget követett el, melyet helyre kellett igazítani. Mi az Úr Jézushoz, a Messiáshoz imádkozunk egyedül, aki Yahweh, a mi Istenünk és a Mennyei Édesapánkhoz, a Szent Szellem ereje által! Mivel testünk a Szent Szellem temploma, amikor a Szentírás, az imádatunk és imánk felépül Isten Szelleme által, az angyalok rögtön akcióba kezdenek, pont úgy, mint amikor Ézsaiás a Szentek Szentjében volt, csakhogy nálunk most már nincs semmi elválasztó függöny, vagy kárpit! (Mt.27:51) Dicsőség Istennek, most is érzem Őt itt, az angyalok elkezdenek mozdulni és felkavarni dolgokat, kiáltják, hogy „szent az Úr” és aktiválva lesznek az életedben! Végül, amit még fölfedeztem, miután betöltekeztem a Szent Szellemmel az volt, hogy amikor a királyság működésbe lép, csodák kezdenek történni. Az, hogy beszélünk emberek, vagy angyalok nyelvén, tehát megvan nekünk a nyelveken-szólás ajándéka, ha szóljuk a dialektusukat, tehát mennyei nyelvet beszélünk, az ima nyelvét, az még mindig csak egy része a dolgoknak. Amikor viszont elkezdünk hinni a természetfölöttiben, megjelennek! Nem fogjuk meg őket hitetlenséggel, sem a lázadással, nem keltjük fel érdeklődésüket, ha pletykálunk, vagy rossz dolgokat mondunk másokra, akkor viszont nagyon is, amikor szeretjük az Urat, mert ők nagyon szeretik a Messiást! Köré gyűlnek, erősítik, szeretik Őt. És amikor mi is szeretjük, és az Úrral járunk, az angyalok cselekszenek az életünkben!*

**SID:** Most mindenkihez szólok: ha még eddig nem tetted ezt meg, megteheted most. Elmondhatod Istennek, hogy bocsássa meg bűneidet, és hogy hiszel Yeshua vérében, a Jézus vérében, mely elmos minden bűnödet és megkérheted a Messiást, hogy költözzön a szívedbe és váljon életed Urává! Ron röviden fog érted imádkozni, hogy a természetfölötti és Isten Szelleme töltsön be most, és emellett te magad is képes leszel természetfölötti nyelven szólni!

***RON****: Így van! Igen, hajtsuk meg a fejünket! Mennyei Édesapánk, jövünk most a Yeshua nevében, a Messiás Jézus nevében, aki a Szent Szellembe merít be bennünket. Aki betöltesz és megadsz nekünk mindent. Kérlek most Uram, hogy a Te természetfölöttid jöjjön most be a szobákba, és minden olyan helyre, ahonnan néznek, vagy hallgatnak bennünket. Atyám, imádkozom, hogy az angyali tevékenység kezdődjön el, és akár füst, vagy felhő formájában is kavarodjon föl, hogy megérezhessék erőteljes jelenléted! És Uram, imádkozom, hogy töltsd be mindnyájukat az Élő Isten Szent Szellemével. Valljátok meg most hangosan: „Testem a Szent Szellem temploma, és ebben, az életem templomában angyalok működnek, szolgálnak.”  
Igen, így van! Így Uram, kérlek, hogy parancsolj ezeknek az angyalaidnak, hogy hozzák el az aratást, és segíts a gyógyulásban, gyógyításban, adj útmutatást, védd és őrizd meg a forrásokat, melyek előttünk és mögöttünk vannak, segítsd őket Uram, hogy kísérjenek minden utunkon bennünket az életünk minden napján. Hiszem, hogy sokan most megkapják a nyelveken szólás ajándékát, mely az ima nyelve, a Szellem és az angyalok nyelve. Lehet, hogy egy dialektust, vagy akár egy teljes új nyelvet is kapsz! Ő azért adja a természetfölötti nyelvet, hogy felépítsen és megerősítsen bennünket. Azt mondhatod: „de hát hogy tudnám én ezt megtenni, Ron pásztor?” Isten nem fogja erőszakkal rángatni a szád, hogy mondd ki. Neked kell mozgatnod a szád, de a szavak a szellemedből fognak kijönni! A Szent Szellem adja a szavakat! Furcsán fog hangozni, de ahogy elindul a folyama, áradata, megtörténik most sokaknál! Uram, hozd el a szeretet gyümölcsét és igen, az örömöt is! Had jöjjön el az öröm angyala, és had szólaljanak meg a harangok! Had szóljon most az a zene valaki szívében! Had tudják és érezzék, hogy a Szent Szellem velük van, ugyanúgy, mint az angyalok! Nincsenek egyedül! A Jézus nevében! Ámen.*

**SID:** Azt nem tudom, veled mi történik most, de azt elmondhatom, ami velem történik. Istennek hatalmas jelenléte van most itt, melyet a testem alig bír el. Szó szerint remeg a bensőm! Tulajdonképp Ron, nem is tudom, miért történik most ez velem. Sokszor, amikor nagyon erőssé válik Isten jelenléte, még a szám is remegni kezd.

***RON****: Ó igen!*

**SID:** Lehet azért van, mert természetfölötti nyelven kellene szólnom.

***RON:*** *Ézsaiás 28:11 Dadogó ajakkal, és idegen nyelven fogsz szólni e néphez. Ez a prófécia az 1Korintus 14-ben teljesedett be, a Zsidó 4 meg azt mondja, „menjünk be az Úr nyugalmába!” Az angyalok azt akarják, hogy megnyugodjunk, megpihenjünk. A nyelveken-szólás is ezt a nyugalmat hozza el a szellemünknek. Az angyalok erőt és nyugalmat hoznak el az életünkbe. Valójában az a szó, hogy „szolgálni” – mivel ők a mi szolgálatunkra lettek kiküldve – két görög szóból származik. Ezek: “laos ergon.” Szolgálni, mint dolgozni, azonban az “ergon” jelentése, hogy a munkát megkönnyíteni. Az ergonómia még könnyebbé, kényelmesebbé teszik a dolgokat. Az angyalok segítenek abban, hogy munkánkat gyorsabban, okosabban elvégezhessük minden erőlködés nélkül, hogy örömöt leljünk benne! Tudod, én bárhová megyek, mindig széles mosollyal az arcomon járok-kelek, mert nem számít, hol vagyok, soha nem vagyok egyedül!*

**SID:** Tudod mit hiszek? A „Nóbel” nevű angyal, aki eljött hozzád és az emberek pletykáit és helytelenítését jóindulattá, jóakarattá fordította. Hiszem, hogy nézőink közül sokak életét teljesen át fogják fordítani ezek az angyalok!

***RON:*** *Így van!*

**SID:** Ugyanúgy, mint ahogy Ron életében is jóra fordultak a dolgok. Nagyon tetszik az angyal neve, Nóbel.

***RON:*** *Megdöbbentő dolog volt számomra, mivel soha, egyetlen angyal sem mondta meg azelőtt a nevét. Szinte féltem attól is, hogy vajon elmondhatom -e az embereknek ezt. Mégis, úgy érzem olyan erőteljes dolog az, hogy akiknek megvan Jézus, a Messiás, rendelkeznek ezekkel a nemes és nagylelkű dolgokkal (innen származik a „Nóbel-díj”). Mi nem valami szemét hordalékai vagyunk, nem az evolúció terméke! Nem olyanok, akiket csak úgy ki lehet dobni a szemétbe! Részei vagyunk egy örökkévaló tervnek, és ezek a lények, melyek már az idők kezdete előtt is léteztek…*

**SID:** Készek arra, hogy ellepjék most az otthonod!

***RON:*** *Így van!*